Title: กฎกระทรวง ฉบับที่ 3 (พ.ศ. 2527) ออกตามความในพระราชบัญญัติบัตรประจำตัวประชาชน พ.ศ. 2526

กฎกระทรวง

กฎกระทรวง
ฉบับที่ ๓ (พ.ศ. ๒๕๒๗)
ออกตามความในพระราชบัญญัติบัตรประจำตัวประชาชน
พ.ศ. ๒๕๒๖[๑]

อาศัยอำนาจตามความในมาตรา ๖ มาตรา
๘ และมาตรา ๒๓ แห่งพระราชบัญญัติบัตรประจำตัวประชาชน พ.ศ. ๒๕๒๖
รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้

ข้อ ๑  บัตรให้มีสีขาว
และให้มีขนาด และลักษณะตามแบบท้ายกฎกระทรวงนี้

ข้อ ๒  การขอมีบัตร
การขอบัตรใหม่ และการขอเปลี่ยนบัตร ให้ยื่นคำขอตามแบบ บ.ป. ๑ ท้ายกฎกระทรวงนี้
ต่อพนักงานเจ้าหน้าที่ ณ ที่ว่าการอำเภอหรือเขต หรือที่ว่าการกิ่งอำเภอ
หรือที่ซึ่งพนักงานเจ้าหน้าที่ประกาศกำหนด

ข้อ ๓  ใบรับคำขอมีบัตร หรือมีบัตรใหม่
หรือเปลี่ยนบัตร ให้เป็นไปตามแบบ บ.ป. ๒ ท้ายกฎกระทรวงนี้

ข้อ ๔  ใบแทนใบรับคำขอมีบัตร หรือมีบัตรใหม่
หรือเปลี่ยนบัตรให้เป็นไปตามแบบ บ.ป. ๒ ก.ท้ายกฎกระทรวงนี้

ข้อ ๕  การออกบัตรในกรณีการขอมีบัตรเป็นครั้งแรก
หรือในกรณีที่บัตรหายหรือถูกทำลาย ให้พนักงานเจ้าหน้าที่เรียกใบรับคำขอหรือในแทนใบรับคำขอคืน

ข้อ ๖  การออกบัตรในกรณีที่บัตรหมดอายุ
หรือชำรุดในสาระสำคัญ หรือในกรณีที่ผู้ถือบัตรเปลี่ยนชื่อตัว ชื่อสกุล
หรือชื่อตัวและชื่อสกุล ให้พนักงานเจ้าหน้าที่เรียกใบรับคำขอหรือใบแทนใบรับคำขอพร้อมด้วยบัตรเดิมคืน

ให้ไว้ ณ วันที่ ๑๕ กุมภาพันธ์ พ.ศ. ๒๕๒๗
พลเอก สิทธิ 
จิรโรจน์
รัฐมนตรีว่าการกระทรวงมหาดไทย

[เอกสารแนบท้าย]

๑. แบบบัตรประจำตัวประชาชน
๒. คำขอมีบัตร มีบัตรใหม่
หรือเปลี่ยนบัตรประจำตัวประชาชน (แบบ บ.ป. ๑)
๓. ใบรับคำขอมีบัตร มีบัตรใหม่
หรือเปลี่ยนบัตรประจำตัวประชาชน (บ.ป. ๒)
๔. ใบแทนใบรับคำขอมีบัตร มีบัตรใหม่
หรือเปลี่ยนบัตรประจำตัวประชาชน (บ.ป. ๒ อ.)

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่มาตรา ๖ และมาตรา ๘ แห่งพระราชบัญญัติบัตรประจำตัวประชาชน พ.ศ. ๒๕๒๖
บัญญัติให้ขนาด สี และลักษณะของบัตร และแบบหลักเกณฑ์ และวิธีการ ในการขอมีบัตร
การขอบัตรใหม่ การขอเปลี่ยนบัตร การออกบัตร การออกใบรับและการออกใบแทนใบรับต้องเป็นไปตามที่กำหนดในกฎกระทรวง
จึงจำเป็นต้องออกกฎกระทรวงนี้

สุกัญญา/แก้ไข
๑๕
ตุลาคม ๒๕๕๑

[๑] ราชกิจจานุเบกษา เล่ม ๑๐๑/ตอนที่
๔๙/ฉบับพิเศษ หน้า ๗/๑๖ เมษายน ๒๕๒๗